JohanHeinsen/ENO huggingface dataset:
Lolland-Falsters Stifts-Tidende, 1842-04-09
Auctioner. Torsdagen den 14de April førstkommende Formiddag Kl. 10 lader Forpagter Maes paa Marienberg formedelst Forpagtnings Fratrædelse ved offentlig Auction bortsælge endeel Køer, Qvier, Kalve, Heste, en 1/4 Blods Hoppe, 4 Aar gammel, 4 Føll, endeel Faar med Lam, Sviin, Grise, saaog nogle Tønder Ærter m.v. Conditionerne erfares ved Auctionen, hvor Lysthavende indbydes at møde. Vordingborg den 5te April 1842. Rosenstand. Efter passeret Dom og Udlæg for Actions=Omkostninger bliver det Fæstnings=Slave Rasmus Svendsen Lise til hørende Huus paa 6 Fag i Lillebrænde bortsolgt ved 3de offentlige Auctioner, som afholdes paa Falsters Birks Tingsted, Torsdagene den 14de, 21de og 28de d. M. Formiddag Kl. 11 slet. Conditionerne kunne forinden erholdes til Eftersyn paa mit Contoir. Nykjøbing den 4de April 1842. Pontoppidan.
Lolland-Falsters Stifts-Tidende, 1842-04-09
Adressecontoirets Commissionairer ere: Dhrr. Boghandler Thierry i Nakskov, Kammerraad Suhr i Rødby Boghandler Giegengack i Maribo, Apotheker Grundtvig i Saxkjøbing, Postmester v. Staffeldt i Nysted, Kjøbmand Wulff i Stubbekjøbing, Færgeforpagterne Arnkiel i Gaabense og Dyrehauge i Vordingborg.
Lolland-Falsters Stifts-Tidende, 1842-04-11
Efter Jndsenderens Mening er Sagen saaledes ikke uddebatteret, og det saameget mindre, som den vel i sin Tid agtes bragt ind for Landets Stænder. Vi skulle derfor, i Forventning af at komme til at yttre os oftere i denne Sag, slutte her under fornøden Reservation og i Tillid til, at de af os desidererede Oplysninger ikke ville udeblive. En Jkke-Landmand.
Lolland-Falsters Stifts-Tidende, 1842-04-11
Jndenlandske Efterretninger. Provindsialstænderne for Østifterne og Holsteen skulle sammentræde næstkommende 7de Juli, Geheime-Statsminister Ørsted og Præsident i det slesv.holst. lauenb. Cancelli Joseph Grev Reventlow Criminil ere under 8de d. M. resp. udnævnte til kgl. Commissarier i disse Forsamlinger. (Dagen.
Lolland-Falsters Stifts-Tidende, 1842-04-11
J forrige N af dette Blad meddeelte vi efter Berl. Tid." den i Fredags afsagte Høiesteretsdom i Sagen mod Procurator B. Christensen for en i Fædrelandet for 14de Juli 1840 indrykket Artikel: Enighed i det Væsentlige, ved hvilken Dom han idømtes 500 Rbd. Mulct og Auctions omkostningerne. Efter Dagen kunne vi endnu tilføie følgende interessante Oplysninger denne Sag betræffende, der vel tildeels ere bekjendte, men som det dog her vil være ret passende at recapitulere: Medens Sagen stod under Behandling for LandsOver- samt Hof- og Stads=Retten, nedlagde Tiltalte den tidligere omtalte Protest mod paa en inqvisitorisk Maade at afæskes Forklaring, hvilken af Criminaldommeren toges tilfølge, men derimod forkastedes af Høiesteret. Under 14de Juli 1841 blev der afsagt Dom af Lands-Over- samt Hof og Stadsretten, ved hvilken Tiltalte tilfandtes at bøde 200 Rbd. Sølv til Kjøbenhavns Fattigvæsens Hovedkasse samt være Censur undergiven i 1 Aar, hvilket Udfald motiveredes ved det af Tiltalte brugte Udtryk: at to Aarhundreders Absolutisme ikke sporløst kan have vandret hen over et Folks Nakke. Under Sagen var der af den befalede Actor nedlagt Paastand om, at Tiltalte skulde have sit Embede som Sagfører forbrudt, fordi han skal have opfordret til at virke til en Constitutions Jndførelse. Men da Hof= og Stadsretten ikke antog, at Tiltalte ved det ham imputerede Forhold havde gjort sig skyldig i Overtrædelse af Presselovgivningen, saa fandt den, at der, ifølge Jndholdet af det danske Cancellies Skrivelse, hvorved Actionen er beordret imod Tiltalte i Egenskab af Bladredacteur, uden at hans Stilling som Embedsmand omtales, ikke kunde blive Spørgsmaal om, i Medfør af nysnævnte Lovgivning, at dømme ham til Embeds-Fortabelse. Efterat Sagen var paakiendt, lod Cancelliet den indanke for Høiesteret, hvor Justitsraad Blechingberg beskikkedes til Actor og Justitsraad Høegh Guldberg til Defensor for Tiltalte. Medens Sagen stod for Høiesteret, søgte og erholdt Actor Bevilling til, at Høiesteret maatte tage under Paakiendelse i Realiteten den af Actor ved LandsOver- samt Hof- og Stads=Retten gjorte Sigtelse, at Tiltalte havde ved den under Sagen omhandlede Artikel handlet imod sin Embedsed og Pligt, dersom det befindes, at det burde være skeet i forrige Jnstants. - Grunden til, at Procurator Christensen ikke er idømt nogen Censur ved denne Dom, maa antages at være den, at han allerede ved tidligere Domme er anseet med maximum af denne Straf for første Gang begaaet Overtrædelse af Plac. af 1ste Novbr. 1837.
Lolland-Falsters Stifts-Tidende, 1842-04-11
Efterat det sidste Nummer af Corfaren, bo 77, var lagt under foreløbigt Beslag af Justitsraad Reiersen og indsendt til Cancelliet, har bemeldte Collegium nu under 5te d. M. beordret Redacteuren Cand. Philos. N. P. Morthensen tiltalt for ved en i ovennævnte Nummer, under OverskriftCorsarens Gildevare den 1ste April meddeelt Artikel at have gjort sig skyldig i Overtrædelse af Trykkefrihedslovgivningen. (Dagen.)¬
Lolland-Falsters Stifts-Tidende, 1842-04-11
J Dagen læses følgende Opfordring. En Sommerdag i Aaret 1823 eller 1824 gik nogle Soldater og Bønderkarle ud i en Baad for at bade sig; de roede et godt Stykke udenfor Estacaderne og begyndte der at klæde sig af. Allerede paa Udfarten var det øiensynligt, at de kun vare lidet erfarne i at styre en Baad, muligt vare de ogsaa for mange i, vist er det, at Baaden kæntrede paa et Sted, hvor der var omtrent to Favnes Dyb og da de der værende Personer ikke kunde svømme, vilde de rimeligviis være omkomne, hvis der ikke var ydet dem betimelig Hjælp. Fire Herrer paa en anden Baad havde været opmærksomme paa Karlenes Færd og kunde derfor komme tidligt nok for at redde dem, af hvilke nogle havde klynget sig til den kæntrede Baad medens andre bleve trukne op af Vandet. Saafremt nu nogen af ovenmeldte reddede Personer endnu ere i Live, (hvilket antages at være rimeligt) saa ønsker man at vide deres Navne, Opholdsteder og saameget af deres paafølgende Skjæbne, som de maatte finde passende at meddeele. En slig Meddelelse kunde skee enten igjennem de offentlige Blade eller ved en forseglet Billet mærket Kallebodstrand, som kan indleveres paa Dagens Comptoir. Man behage at lægge Mærke til at disse Oplysninger søges af de Reddede, ikke af de Reddende. Saavidt Jndsenderen kan erindre vare de Reddede 8 a 10; een eller to af dem havde allerede slugt en Mængde Søvand. Muligt er det, at det ovenangivne Aarstal er noget feilagtigt; men de Paagjældende ville nok kunne gjenkiende Begivenheden af forestaaende Beskrivelse. Da de paagjældende Soldater, hvoraf enkelte erindres at være Jyder, rimeligviis opholde sig paa Landet, anmodes Dhrr. Redacteurer af Provindsaviserne at forunde nærværende Opfordring en Plads i deres Journaler."
Lolland-Falsters Stifts-Tidende, 1842-04-11
Den udmærkede Marinemaler Klotz har erholdt Tilladelse til at ledsage Fregatten Thetis paa dens Tog i Middelhavet. (Dagen)
Lolland-Falsters Stifts-Tidende, 1842-04-11
(Corresp.) Kjøbenhavn d. 9de April. En Bestemmelse, der har vakt megen Utilfredshed her, er Gouvernementets Befaling, at de Hunde, der findes paa Fæstningens Volde, skulle skydes. Det er egentlig en gammel befaling, som i mange Aar har været ude af Virksomhed, og som man nu er faldet paa ogsaa at kalde tillive. Hvad der har givet den nærmeste Aarsag hertil er os ubekjendt; den i Bladene omtalte Hunde syge kan det vel neppe være, da der her i Kjøbenhavn ikke har yttret sig fjerneste Spor hertil, og det desuden vilde falde i det Latterlige at skyde Hundene paa Volden af Frygt for Hundegalskab, og derimod lade dem spadsere paa Gaderne. Efter et Rygte skal befalingen være foranlediget ved, at nogle fornemme Personer skulle ved deres Ridepromenader paa Volden være blevne for uleiligede af Hunde. Naa, det kan jo være ubehageligt nok for en ridende Dame at blive forfulgt af en bjef fende Hund; men vi kunne ikke give hende andet Raad, end at hun maa sørge for, at hendes Hest er saa vel tilreden, at den ikke bekymrer sig derom, og i alt Falder det ikke billigt, at et heelt Publicum skal lide for nogle enkelte Personers Beqvemmeligheds Skyld. For Beboerne ved Volden er det virkelig næsten umuligt at forebygge, at deres Hunde ikke imellem aflægge et Besøg paa Volden, og der er noget Harmeligt i, at den ene Øvrighed befaler, at man skal betale 2 Rbd. om Aaret i Skat for sin Hund, og at man, en Time efterat Skatten er erlagt, skal risikere at faae Hunden skudt ifølge en anden Øvrigheds befaling, blot fordi den viser sig paa en offentlig, ikke afspærret, Promenade. Men det Mindste er endda den Ulempe, som denne befaling medfører for Hundeeierne. Sagen har en anden og alvorligere Side. Voldskytten er ingen ufeilbar Skytte, og allerede den første Dag skal han have saaret i Baglaaret en Hund, hvis Drab han maatte fuldende med Bøsseskjæftet. Hvor ubehagelige ere ikke slige Rakkerscener paa en offentlig Promenade, og hvilke sørgelige Virkninger kunne de ikke have paa nerve svage Personer, især paa Damer under visse Omstændigheder, og Hvo kan indestaae for, at Voldskytten ikke kan skyde feil og træffe et Menneske?
Lolland-Falsters Stifts-Tidende, 1842-04-11
Den forventede Bekjendtgjørelse om Armee-Reformen er endnu ikke kommen, men den ventes hver Dag. Hele Cavalleriets Munderings-Farve vil blive rød, og man siger, at de to Eskadroner Livgarde til Hest ville blive sammensmeltede til een Eskadron Garde-Korasserer, og Hufarregimentet til 2 Eskadroner Garde-Husarer, der ville erholde en ny, meget brillant Uniformering. Fremdeles siger man, at det skal blive Officererne forbudt at gaae i civil Dragt. Af Gageringsplanerne have vi seet Afskrifter; de ansatte Gager ere ikke ubetydeligt høiere end de hidtilværende, og maae ansees som ret anstændige i et Land, hvor Embedstanden i det Hele er tarveligt aflagt. Ørsted vedbliver ikke, hvilket man i Førstningen antog, som Cancellideputeret; derimod vedbliver han at deeltage i Cancelliets Forhandlinger og Underskrift som Generalprocureur, dog underskriver han ikke i lige Linie med Steemann, men lidt under ham, og dernæst igjen de tre Cancelliedeputerede, saa Cancelliets Underskrift nu deler sig i tre Classificationer.
Lolland-Falsters Stifts-Tidende, 1842-04-11
J Rødeveirmøllekro ved Kjøbenhavn har der været en Forsamling af Kjøbenhavns Amts Sogneforstander skaber, blandt Andet angaaende Offentliggjørelsen af Forstanderskabernes Forhandlinger. "Dagen havde tilbudt at optage dem, men det blev eenstemmig besluttet at frabede sig dette Tilbud; det blev vedtaget at overdrage denne Offentliggjørelse til Bladet Almuesvennen" der i Kjøbenhavn udgives af Skolelærer Sørensen, og forhenværende Borger i Fredericia Hansen. (Fædrel.)
Lolland-Falsters Stifts-Tidende, 1842-04-11
Nykjøbing den 11te April. J afvigte Nat er i det herværende Børneasyl begaaet et dristigt Jndbrudstyveri, hvorved en Bøsse, bestemt til at optage Gaver af Besøgende, er bortstiaalet. Tyven havde banet sig Vei ind i Huset ved fra en lille Blomsterhave, som adskiller det fra Gaden, at ituslaae en Rude og saaledes aabne et Vindue indtil det Værelse, hvor Bøssen var hensat. Det fundne Udbytte formenes at have været ubetydeligt.
Lolland-Falsters Stifts-Tidende, 1842-04-11
Udenlandske Efterretninger. Med sidste Post ere nyere Efterretninger indløbne fra Jndien, hvorved de forhen meddeelte for Englænderne saa sørgelige Begivenheder i Afganistan desværre paa det fuldstændigste bekræftes.
Lolland-Falsters Stifts-Tidende, 1842-04-11
Hvad der endnu betydelig forøger Smerten over de lidte Nederlag, er, at Sir Nagten og tildeels de andre høiere Officerer, som ere faldne blandt de første Offere, ved en uridderlig og engelsk Opførsel, ja maaskee ved Forræderi for en stor Deel selv have fremkaldt Ulykken. Ved Opstandens Begyndelse havde Naghten nemlig indladt sig i en uværdig Underhandling med Dost Mahomeds Søn Akbar Chan, hvem han lovede uhyre Pengesummer forat tilintetgjøre Sammensværgelsen eller i det mindste at lade Englænderne slippe bort fra KabulAkbars Forræderi blev opdaget af de øvrige Afganerhøvdinger, og for at undgaae deres Hevn lovede han paa en glimrende Maade at vise sin Troskab mod sine Landsmænd, hvorfor han, som tidligere meldt, lokkede Sir Maghten med 4 høie Officerer til en Samtale paa en Bro, hvorhan selv nedlagde den engelske Statholder ved et Pistolskud. Siden Englænderne, rømmede Kabul kjender man kun Begivenhederne af Dr. BrydonsBeretning, da denne er den Eneste, som er kommen levende til sine Landsmænd, Blodbadet i Kabulhar kostet 6000 engelske Soldater og 7000 Civilpersoner Livet, over hele Jndien hersker derfor en frygtelig Forbittrelse, da der overalt findes Familier, som begræde Slægtninger og Venner blandt de Myrdede. Den indiske Regjering har besluttet at forøge Hæren med 23,700 Mand, og ufortøvet fremskynde dens Afmarsch til Afganistan. Pottinger, som sluttede den sidste æreløse Kapitulation med Oprørerne, havde ogsaa befalet General Sale i Dschellalabad at overgive sig, men han adlød ikke, og Albar Chan var med frygtelig Overmagt draget imod ham. En Beretning, som dog behøver Bekræftelse, tilføier, at General Sale ved Oprørernes Ankomst drog imod dem og tilføiede dem et fuldstændigt Nederlag, hvorved Akbar selv skulde være falden. J de engelske Besiddelser i det egentlige Jndien hersker Rolighed.
Lolland-Falsters Stifts-Tidende, 1842-04-11
Fallit. Den 5te April har Silke= og Klædehandler Carl Gustav Adolph Haase opgivet sit Bo til Skiftebehandling som fallit.
Lolland-Falsters Stifts-Tidende, 1842-04-11
Kjøbenhavns Børscours den 8de April 1842. Hamborg 2 Maaneder – a vista 200 1/2. Species, 200. - 4 pCt. Kongelige Obligationer (uden Rente) 100 a 100 1/2 Rbd. Sedler. - Nationalbank Actier 105 a 105 1/2 Rbd. i rede Sølv.
Lolland-Falsters Stifts-Tidende, 1842-04-11
Kjøbenhavns Torvepriser den 9de April 1842. Rug, 4 Rbd. 80 s. a 5 Rbd. 80 s.; Hvede, 5 Rbd. 64 s. a 7 Rbd. 80 s.; Byg, 2-radet, 3 Rbd. 40 s. a 3 Rbd. 88 s.; dito 6 radet, 2 Rbd. 92 s. a 3 Rbd. 20 s; Havre, 2 Rbd. 4 s. a 2 Rbd. 72 s.; Erter, 5 Rbd. 32 s. a 7 Rbd. 48 s.; Flæsk, røget, Lpd., 1 Rbd. 88 s. a 2 Rbd. 64 s.; dito grønsaltet, 1 Rbd. 56 s. a 1 Rbd. 84 s.; Smør, Pd., 2 a 27 s.; Æg, Snesen, 20 a 22 s.; sjællandsk Smør, Fjerdingen, 12 Rbd. 72 s. a 14 Rbd. 48 s. S. og T.
Lolland-Falsters Stifts-Tidende, 1842-04-11
Nykjøbings Skibsliste fra 4de til 10de April. Jndklarerede: Skipper Chr. Aabrandt, af og fra Calmar med Trælast; N. C. Stylsvig af Nykjøbing, fra Kjøbenhavn med Stykgods; H. Holm af Rønne, fra Bornholm med Stykgods.
Lolland-Falsters Stifts-Tidende, 1842-04-11
Udklarerede: Skipper J. Marquardt af Nykjøbing, (Forlangt indrykket.)¬
Lolland-Falsters Stifts-Tidende, 1842-04-11
J et af de kjøbenhavnske Blade blev der for nogen Tid siden omtalt de forskjellige Provindsialavisers Correspondenter, og Disse tillagt Udbredelsen af de i Byerne forskjelligartede omløbende Rygter – men ikke altid, og som oftest i de færreste Tilfælde, bære Disse Skylden, thi kuni faa Byer udgives Aviser. J Stubbekjøbing paa Falster f. Ex. udkommer Jngen, men ikke destomindre staae enkelte Jndivider i denne By i Forbindelse med en fortrolig og vittig Correspondent, der for nylig, i Forening med andre Nyheder, ogsaa har bragt det Rygte til Falster: at Hesten paa Kongens Nytorv skulde være omstyrtet!
Lolland-Falsters Stifts-Tidende, 1842-04-11
AVERTISSEMENTS. Lollands-Falsters Stiftstidende.
Lolland-Falsters Stifts-Tidende, 1842-04-11
(April Qvartal 1842.)
Lolland-Falsters Stifts-Tidende, 1842-04-11
Subskription paa dette Blad, der meddeler ugentlige Correspondence-Artikler fra Hovedstaden, og som i Reglen udgaaer med et Halvark 3de Gange ugentlig, men hvoraf dog Extra- eller Dobbeltumere udgives saaofte større Artikler gjøre det ønskeligt, modtages paa alle kongelige Postcontoirer og hos Udgiveren. Betalingen er paa Udgivelsestedet 72 s. og, forsendt med Brevposten, i Stiftet 90 s. og udenfor Stiftet 94 1/2 s. qvartaliter.
Lolland-Falsters Stifts-Tidende, 1842-04-11
En Embedsmand i Kjöbenhavn tilbyder sig at udføre saavel juridiske som andre Forretninger i Hovedstaden for Provindsens Beboere. Nærmere Oplysning meddeles af Stiftstidendens Redacteur.
Lolland-Falsters Stifts-Tidende, 1842-04-11
Fra Pressen er udkommen: Den franske Revolutions Historie, fortalt af M. A. Thiers, oversat efter den femtende Originaludgave af F. C. Rosen.
Lolland-Falsters Stifts-Tidende, 1842-04-11
Fjerde Hefte. Det faaes hos Thierry i Nakskov, Giegengack i Maribo og paa Adressecontoiret i Nykjøbing. for 36 s.
Lolland-Falsters Stifts-Tidende, 1842-04-11
Dampskibet Frederik VI.
Lolland-Falsters Stifts-Tidende, 1842-04-11
afgaaer d. 7de April d. A. og De fremdeles hver Torsdagmorgen Kl. 8 (istedetfor Fredag).
Lolland-Falsters Stifts-Tidende, 1842-04-11
fra Kjøbenhavn til Grønsund, Stubbekjøbing, Gaabense og Kiel, og vil saaledes, naar Skibet kommer fra Kjøbenhavn, anløbe bemeldte Stationer paa Møen og Falster hver Torsdageftermiddag Kl. 4-6 (istedetfor Fredageftermiddag). Derimod vil Frederik VI., paa Tilbagereisen fra Kiel, som sædvanligt hver Søndagmorgen anløbe Øerne.
Lolland-Falsters Stifts-Tidende, 1842-04-11
Passageerfragten med Dampskibet Frederik VI. er nu imellem Kjøbenhavn og enten Grøn- 1 Plads. 2. Plads. sund, Stubbekjøbing eller Gaabense à person........ 4 Rbd. 2 Rbd. imellem Øerne og Kiel......... 6 - og imellem Kjøbenhavn og Kiel. 10 – 6 - Børn under 10 Aar betale halv Priis; Familier henhørende til een Huusstand nyde Moderation. Pak gods, i ikke for store Emballager, vil efter Overeenskomst, og naar saadant Gods ledsages af Toldseddel, kunne befordres imellem Øerne og Hovedstationerne. -J Dame=Kahytten er qvindelig Opvartning.
Lolland-Falsters Stifts-Tidende, 1842-04-11
Kjøbenhavn, Kronprindsessegade N. 395, den 2den April 1842.
Lolland-Falsters Stifts-Tidende, 1842-04-11
Da jeg Undertegnede har etableret mig her i Byen som Malermester, anbefaler jeg mig herved til Byens og Omegnens ærede Beboere, samt til Enhver, der vil forunde mig deres Arbeide. Reel Behandling, propert og solid Arbeide til muligst billige Priser skal stedse være Formaalet for mine Bestræbelser, og hvorved jeg haaber at vinde Enhvers Tillid og Tilfredshed. Saxkjøbing den 10de April 1842. Ærbødigst L. P. Jensen, boende hos Kjøbmand Hansen.
Lolland-Falsters Stifts-Tidende, 1842-04-11
De som maatte have FribedækningsLodder til Fuldblodsningsten Clandeslebedes at melde sig til Undertegnede for nærmere at erfare Dagen paa hvilken Hopperne kan føres til Hingsten. Pederstrup den 8de April 1842. P. C. Lützen.
Lolland-Falsters Stifts-Tidende, 1842-04-11
En, for 5 a 6 Aar siden af Nyt opført, ottekantet Møllebygning med tilhørende Maskineri til Hørberedning, er underhaanden at erholde tilkjøbs til Bortflytning. Dens Størrelse og Soliditet gjør den skikket til at anvendes ogsaa til Meelmaling, under Forudsætning af de fornødne Forandringer. Lysthavende vilde behage, personligen eller i porto te frie Breve, at henvende dem til Bladets Redaction, der giver nærmere Underretning.
Lolland-Falsters Stifts-Tidende, 1842-04-11
Søndagen den 17de d. M. agter Skipper Stylsvig at afseile herfra til Kjøbenhavn, medtagende Fragtgods og Passagerer.
Lolland-Falsters Stifts-Tidende, 1842-04-11
Faxo Steenkald, kan faaes fra vor Ovn Onsdagen den 13de dennes. Nykjøbing den 10de April 1842. R. Sidenius & Bønnelyche.
Lolland-Falsters Stifts-Tidende, 1842-04-11
Udsalg af revne Oliefarver.
Lolland-Falsters Stifts-Tidende, 1842-04-11
Hos Undertegnede kan bekommes revne Oliefarver i alle Couleurer, samt Ferniser til billige Priser. Stubbekjøbing den 6te April 1812. C. Hansen, Maler.
Lolland-Falsters Stifts-Tidende, 1842-04-11
En Dreng, som har Lyst til at lære Maler professionen, kan antages i Lære hos Undertegnede. Stubbekjøbing den 6te April 1842. C. Hansen. En ny Kornrensnings-Maskine, kan erholdes til billig Priis. Nærmere Oplysning kan erholdes hos Kjøbmand J. Kramer i Nykjøbing, Auctioner.
Lolland-Falsters Stifts-Tidende, 1842-04-11
Løverdagen den 16de April förstkommende Formiddag Kl. 10, lader Kjöbmand, P. Wulff i sin iboende Gaard paa denne Byes Torv ved offentlig Auction bortsælge, endeel Kartofler, Klöverfröe, røget Flæsk, Byg, Rug, Havre, Ærter, Vikker, tørre Brædder, endeel Boutikvarer, nogle amerikanske Jernplouge, en Fadning til en holsteensk Vogn, m.m. Credit gives til Mikkelsdag. Stubbekjöbings Byfoged-Contoir d. 4de April Buntzen.
Lolland-Falsters Stifts-Tidende, 1842-04-11
Torsdagen den 2de d. M. Eftermiddag Kl. 1, bliver, efter Bager Knusts Enkes Begjæring afholdt en 4de Auction over hendes Gaard Ne 5 i denne Byes Frisegade. Til Gaarden, som bestaaer af 12 Fag Forhuus, indrettet til Værelser og Portrum, 11 Fag Sidehuus til Værelser, Kjøkken og Bageri med Ovn paa 3 Tønders Størrelse og 6 Fag Baghuus til Stald og Brændehuus, hører en rummelig Gaardsplads med Brøndsted og en god Frugt- og Kjøkkenhauge, og er den vel beliggende til ethvert Næringsbrug og i Særdeleshed for Kjøbmandshandel. Auctionen afholdes i den sælgende Eiendom og Conditionerne ere forinden til Eftersyn hos Exam. jur. Gierding her i Byen og paa mit Contoir. Nykjøbing d. 9 April 1842. Møller.
Lolland-Falsters Stifts-Tidende, 1842-04-11
Efter passeret Dom og Udlæg for Actions=Omkostninger bliver det Fæstnings=Slave Rasmus Svendsen Lise tilhørende Huus paa 6 Fag i Lillebrænde bortsolgt ved 3de offentlige Auctioner, som afholdes paa Falsters Birks Tingsted, Torsdagene den 14de, 21de og 28de d. M. Formiddag Kl. 11 slet. Conditionerne kunne forinden erholdes til Eftersyn paa mit Contoir. Nykjøbing den 4de April 1842. Pontoppidan.
Lolland-Falsters Stifts-Tidende, 1842-04-11
Adressecontoirets Commissionairer ere: Dhrr. Boghandler Thierry i Nakskov, Kammerraad Suhr i Rødby, Boghandler Giegengack i Maribo, Apotheker Grundtvig i Saxkjøbing, Postmester v. Staffeldt i Nysted, Kjøbmand Wulff i Stubbekjøbing, Færgeforpagterne Arnkiel i Gaabense og Dyrehauge i Vordingborg.
Lolland-Falsters Stifts-Tidende, 1842-04-14
Lollands Falsters Tvende. Stifte Redigeret, trykt og udgivet af W. F. Laub i Nykjøbing. Torsdagen den 14 April. No. 43.
Lolland-Falsters Stifts-Tidende, 1842-04-14
Jndenlandske Efterretninger. Jfølge Patentet, ved hvilket de raadgivende Provindsialstænder for Østifterne sammenkaldes til næstkommende 7de Juli, er det Hs. Majestæt Kongens Villie, at deres Forhandlinger skulle være sluttede inden 2 Maaneder fra den Dag, da de tage deres Begyndelse.
Lolland-Falsters Stifts-Tidende, 1842-04-14
Efterat Corsaren i et i Mandags udgivet Halvnumer havde søgt at indpractisere nogle Deele af dens Gildepare-Artikel, hvorfor dens ansvarhavende Redacteur i forrige Uge blev sat under Action, og Justitsraad Reiersen havde indsendt ovennævnte Halvnumer til Cancelliet, har bemeldte Collegium i Tirsdags beordret Corsarens Redacteur, Cand. philos. Mortensen paany tiltalt denne Anledning for Overtrædelse af Trykkefriheds(Dagen.) lovgivningen.
Lolland-Falsters Stifts-Tidende, 1842-04-14
J Løverdags foretoges Valg paa Medlemmerne til Kjøbenhavns Amtsraad saavel af Sædegaards eierne som af mindre Landeiendomsbesiddere. Af førstnævnte Valgelasse (5 Vælgere, hvoraf 4 mødte) erholdt Grev Schulin til Frederiksdal, Krigsassessor Kalko til Bernstorff og Proprietair Thalbitzer til Chathrinebjerg hver 3 Stemmer, og det vil saaledes være at afgjøre ved Lodtrækning, hvem af dem der skal være Amtsraader. Blandt de mindre Landeiendomsbesiddere erholdt Kammerraad Drewsen 14 Stemmer, Etatsraad Povelsen og Gjestgiver Zacharias Jacobsen hver 13 og Overretsprocurator B. Christensen 8 Stemmer, hvilke Mænd saaledes bleve Amtsraader. Suppleant blev Capitain Bentner med 5 Stemmer. (S. Bl.)
Lolland-Falsters Stifts-Tidende, 1842-04-14
Ved en i Roeskilde afholdt Forsamling af Formændene for gamle Roeskilde Amts Sogneforstanderskaber blev ogsaa omhandlet at publicere Sogneforstanderskabernes Forhandlinger i en bestemt Tidende. Et fremsat Forslag om hertil at benytte Bladet Almuesvennen, hvilket var blevet valgt til disse Meddelelser for gamle Kjøbenhavns Amt, blev forkastet, hvorimod man besluttede at lade Publicationen skee i den af Pastor Børresen redigerede, hæderligen bekjendte Tidende Bondevennen, eller i fornødent Fald i særegne Tillæg til dette Blad. (S. Bl.)
Lolland-Falsters Stifts-Tidende, 1842-04-14
Redacteuren af Figarok, Hr. Carstensen, har nu erholdt Tilladelse til at etablere et Tivoli. (Berl. Tid.)